Sufa, 2020
Kibbutzen Sufa er markert langt sør i det gult markerte området.
**Sufa** (hebraisk skrift סוּפָה, betyr *Storm*) er en kibbutz i Hevel Shalom-området nordvest i Negev og også navnet på en nærliggende tidligere grenseovergang mellom Israel og Gazastripen.

Kibbutzen
---------

Kibbutzen ligger i Eshkol regionale kommune. I 2006 hadde den 241 innbyggere. Den ble grunnlagt i 1982 av tidligere innbyggere i Sufa, en israelsk bosetning på Sinaihalvøya som ble evakuert som et ledd i den egyptisk-israelske fredsavtalen. Navnet kommer fra kraftige sandstormer som pleide å ramme den opphavelige bosetningen. Nord for kibbutzen, der Nirim lå fra 1946 til 1949, er minnesmerket «Dangur», til minne om de åtte falne soldatene i fra det egyptiske angrepet på Nirim.

Den 7. oktober 2023 gikk Hamas til overrumplende angrep på Sør-Israel. I Sufa ble over 250 mennesker ble tatt som gisler av Hamas, men ble deretter reddet av spesialoperasjonsenheten Shayetet 13 sammen med andre Israel Defense Forces (IDF)-enheter.

Grenseovergangen
----------------

Sufa grenseovergang var tidligere åpen for palestinere som arbeidet på israelske gårder. Under den andre intifadaen ble grenseovergangen og militærbasen like ved utsatt for flere palestinske angrep, og overgangen var i perioder stengt. I oktober 2007 ble overgangen helt lukket, og Kerem Shalom var den eneste veien over grensen. I november, trass i motstand i IDF, som mente det var vanskeligere å bevokte denne overgangen enn Kerem Shalom, valgte viseforsvarsministeren Matan Vilnai å gjenåpne overgangen. Den ble senere benyttet til å transporte humanitær hjelp til Gazastripa.

I mai 2008 ble overgangen igjen lukket etter et bombekasterangrep som skadet en israelsk soldat. Et par dager senere protesterte tusenvis av palestinere mot den israelske blokaden. Seks personer skal ha blitt skadde av IDF under demonstrasjonen.

Senere ble overgangen stengt på nytt.

Referanser
----------

1. ↑  *Mapa's concise gazetteer of Israel*. Yuval Elʻazari (ed.). Tel-Aviv: Mapa Publishing. s. 387–388. ISBN 965-7184-34-7. (he)
2. ↑  «The Battle for Sufa Outpost: How one of Israel’s elite units rescued fellow soldiers from Hamas terrorists». *All Israel News*. 12. oktober 2023. Arkivert fra originalen 19. oktober 2023. Besøkt 16. oktober 2023.
3. ↑  Dei sameinte nasjonane. *The Gazastripa: Access Report January 2006* (PDF). Arkivert fra originalen (PDF) 13. oktober 2009. Besøkt 9. september 2015.
4. ↑  Jissakaroff, Avi (4. oktober 2014). «Crossings used to bring aid into Gaza closed due to terror alerts». *Haaretz*. Arkivert fra originalen 13. oktober 2008. Besøkt 9. september 2015.
5. ↑  «Vilnai Opens Sufa Crossing Despite IDF Objections». *Arutz Sheva*. 15. november 2007. Besøkt 9. september 2015.
6. ↑  «Humanitarian assistance to Gaza since Feb 27 escalation in terror». *Israelsk utenriksdepartement*. Besøkt 9. september 2015.
7. ↑  Haaretz Service (1. juni 2008). «IDF soldier moderately wounded by palestinsk fire in south Gaza». *Haaretz*. Besøkt 9. september 2015. [*død lenke*]
8. ↑  Waked, Ali (30. mai 2008). «Report: 6 Palestinians injured by IDF fire in Gaza». *Ynetnews*. Besøkt 9. september 2015.

Bakgrunnsstoff
--------------

* Offisielt nettsted Arkivert 28. juni 2008 hos Wayback Machine. Arkivert 2008-06-28 hos Wayback Machine (he)

|  |  |
| --- | --- |
| Oppslagsverk/autoritetsdata | VIAF **·** GeoNames
 |